**Ministru kabineta noteikumu projekta „****Grozījumi Ministru kabineta 2008.gada 19.maija noteikumos Nr.353 „Noteikumi par darbības programmas „Cilvēkresursi un nodarbinātība” papildinājuma 1.3.2.3.aktivitāti "Veselības aprūpes un veicināšanas procesā iesaistīto institūciju personāla kompetences, prasmju un iemaņu līmeņa paaugstināšana””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Grozījumi Ministru kabineta 2008.gada 19.maija noteikumos Nr.353 „Noteikumi par darbības programmas „*Cilvēkresursi un nodarbinātība” papildinājuma 1.3.2.3.aktivitāti "Veselības aprūpes un veicināšanas procesā iesaistīto institūciju personāla kompetences, prasmju un iemaņu līmeņa paaugstināšana””*” (turpmāk – MK noteikumu grozījumu projekts) sagatavots pamatojoties uz:* Eiropas Savienības struktūrfondu un Kohēzijas fonda vadības likuma 18.panta 10.punktu;
* 2012.gada 16.oktobra Ministru kabineta sēdes protokola Nr.58 29.§ *„Par Ministru kabineta 2012.gada 2.oktobra sēdes protokollēmuma (prot. Nr.54 37.§) "Noteikumu projekts "Grozījumi Ministru kabineta 2010.gada 26.janvāra noteikumos Nr.91 "Noteikumi par darbības programmas "Infrastruktūra un pakalpojumi" papildinājuma 3.6.1.1.aktivitāti "Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai"""" 5.punktā dotā uzdevuma izpildi”* (turpmāk - protokollēmums) 7.punktu.
 |
|  2. | Pašreizējā situācija un problēmas | Protokollēmuma 7.punkts nosaka Veselības ministrijai līdz 2012.gada 11.decembrim iesniegt apstiprināšanai Ministru kabinetā grozījumus Ministru kabineta 2008.gada 19.maija noteikumos Nr.353 „*Noteikumi par darbības programmas „Cilvēkresursi un nodarbinātība” papildinājuma 1.3.2.3.aktivitāti "Veselības aprūpes un veicināšanas procesā iesaistīto institūciju personāla kompetences, prasmju un iemaņu līmeņa paaugstināšana”*” (turpmāk – MK noteikumi Nr.353), ņemot vērā protokollēmuma 3.punktā noteikto - samazināt virssaistību finansējumu Veselības ministrijas pārziņā esošajām aktivitātēm par 300 000 latu, paredzot to ne vairāk kā 11 800 000 latu apmērā, tai skaitā paredzot virssaistību finansējumu darbības programmas „*Cilvēkresursi un nodarbinātība*” papildinājuma 1.3.2.3.aktivitātei „*Veselības aprūpes un veicināšanas procesā iesaistīto institūciju personāla kompetences, prasmju un iemaņu līmeņa paaugstināšana*” (turpmāk – 1.3.2.3.aktivitāte) ne vairāk kā 1 200 000 latu apmērā, lai nodrošinātu veselības aprūpes un veselības veicināšanas procesā iesaistīto institūciju personāla apmācību, īstenojot apmācību programmas, kuru apguves rezultātā pārkvalificētie speciālisti var iegūt sertifikātu attiecīgajā specialitātē.Pašreizējā MK noteikumu Nr.353 6.1punkta redakcija nosaka, ka aktivitātei pieejamais virssaistību apjoms ir 1 500 000 latu, tai skaitā Eiropas Sociālā fonda (turpmāk – ESF) finansējums 1 295 250 latu un valsts budžeta finansējums 204 750 latu, bet sakarā ar protokollēmuma 3.punktu nepieciešams šo virssaistību apjomu samazināt par 300 000 latiem. Attiecīgi nepieciešams precizēt MK noteikumu Nr.353 26.punktā noteikto projekta maksimālo attiecināmo izmaksu summu, tai skaitā virssaistības.Pašreizējā MK noteikumu Nr.353 3.1.apakšpunkta redakcija nosaka, ka aktivitātes mērķi īsteno, sasniedzot sekojošu aktivitātes uzraudzības rezultātu - aktivitātes ietvaros atbalstīti 32 880 veselības aprūpes un veselības veicināšanas profesionāļi (turpmāk – uzraudzības rezultāta rādītājs), kas atbilst Darbības programmas "*Cilvēkresursi un nodarbinātība*" papildinājumā noteiktajam. 1.3.2.3.aktivitātes ietvaros realizējamā projekta *Nr.1DP/1.3.2.3.0/08/IPIA/VSMTVA/001 „Veselības aprūpes un veselības veicināšanas procesā iesaistīto institūciju personāla tālākizglītība nozares ilgtspējīgai attīstībai”* (turpmāk – projekts) 2.10.1.apakšpunktā ir noteikts uzraudzības rezultāta rādītājs - 43 685 personas. Šāds uzraudzības rezultāta rādītājs noteikts atbilstoši reālajam apmācāmo profesionāļu skaitam un turpmākam projekta īstenošanas plānam. Atbilstoši projekta ieviešanas progresam uz 2012.gada 30.jūniju jau ir apmācītas 36 617 personas.Atsaucoties uz iepriekšminēto, projektā norādītais uzraudzības rezultāta rādītājs jau pārsniedz MK noteikumos Nr.353 norādīto, līdz ar to nepieciešams precizēt MK noteikumos Nr.353 noteiktā uzraudzības rezultāta rādītāja sasniedzamo vērtību.Papildus, lai nodrošinātu virssaistību finansējuma ieguldījuma atspoguļošanu, nepieciešams MK noteikumos Nr.353 noteikt papildu uzraudzības rezultāta rādītāju – projekta ietvaros papildus atbalstīto veselības aprūpes un veselības veicināšanas profesionāļu skaits, ko plānots izpildīt atbilstoši papildus piešķirtajam virssaistību apjomam. Par virssaistību finansējumu plānots atbalstīt papildus 4 000 veselības aprūpes un veselības veicināšanas profesionāļus.Atbilstoši darbības programmas "*Cilvēkresursi un nodarbinātība*" papildinājumā noteiktajam uzraudzības rezultāta rādītājam 32 880 personas un norādītajam 1.3.2.3.aktivitātes finansējumam 10 098 255 lati vidējā atbalsta summa vienam profesionālim ir 307 lati, savukārt, ņemot vērā atbilstoši reālajam apmācāmo profesionāļu skaitam palielināto uzraudzības rezultāta rādītāju līdz 43 685 personām vidējā atbalsta summa vienam profesionālim ir 231 lati, un šāds vidējā atbalsta summas vienam profesionālim samazinājums izskaidrojams ar reālo situāciju iepirkumos, kad iepirkumu rezultātā samazinājās līgumcena un līdz ar to arī vienas apmācāmas personas izmaksas. Savukārt, ņemot vērā virssaistību apjomu 1 200 000 lati un attiecīgi par šo summu plānoto atbalstāmo profesionāļu skaitu – 4 000 personas, vidējais atbalsta apjoms vienam profesionālim ir 300 lati.  |
|  3. | Saistītie politikas ietekmes novērtējumi un pētījumi | Projekts šo jomu neskar. |
|  4. | Tiesiskā regulējuma mērķis un būtība | MK noteikumu grozījuma projekta mērķis ir nodrošināt protokollēmuma 3. un 7.punkta uzdevuma izpildi, kā arī nodrošināt aktivitātes īstenošanas regulējuma – MK noteikumu Nr.353 atbilstību reālajai situācijai.Grozījumi MK noteikumos Nr.353 ir ierosināti atbilstoši īstenojamā projekta plānotai vērtībai, ņemot vērā, ka 1.3.2.3.aktivitātei piešķirtā finansējuma ietvaros ir iespējams sasniegt lielāku uzraudzības rezultāta rādītāju, tādejādi MK noteikumu grozījuma projekts paredz precizēt MK noteikumu Nr.353 3.1.apakšpunktā noteikto uzraudzības rezultāta rādītāju – aktivitātes ietvaros atbalstīti 43 685 veselības aprūpes un veselības veicināšanas profesionāļi.Lai nodrošinātu protokollēmuma izpildi tiks precizēti MK noteikumi Nr.353:* papildinot noteikumus ar jaunu 3.1punktu un nosakot, ka par virssaistību finansējumu aktivitātes ietvaros papildus atbalstāmi 4 000 veselības aprūpes un veselības veicināšanas profesionāļi;
* precizējot 6.1punktu un nosakot, ka aktivitātei pieejamais virssaistību apjoms ir 1 200 000 latu, tai skaitā Eiropas Sociālā fonda finansējums 1 036 200 latu un valsts budžeta finansējums 163 800 latu;
* precizējot 26.punktu un nosakot, ka projekta maksimālā attiecināmo izmaksu summa ir 11 298 255 lati (tai skaitā virssaistības).

Ar MK noteikumu grozījumu projektu plānots atrisināt anotācijas I. sadaļas 2.punktā minēto problēmu. |
|  5. | Projekta izstrādē iesaistītās institūcijas | Projekts šo jomu neskar.  |
|  6. | Iemesli, kādēļ netika nodrošināta sabiedrības līdzdalība | Tā kā MK noteikumu grozījumu projekts neparedz negatīvu ietekmi uz sabiedrību, tad sabiedrības līdzdalība netika nodrošināta. |
|  7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
|  1. | Sabiedrības mērķgrupa | Veselības aprūpes un veselības vei­cināšanas procesā iesaistīto institūciju personāls, veselības aprūpes un veselības veicināšanas pakalpojumu saņēmēji. |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
|  3. | Tiesiskā regulējuma finansiālā ietekme | Projekts šo jomu neskar. |
|  4. | Tiesiskā regulējuma nefinansiālā ietekme | Projekts šo jomu neskar. |
|  5. | Administratīvās procedūras raksturojums | Projekts šo jomu neskar. |
|  6. | Administratīvo izmaksu monetārs novērtējums | Projekts šo jomu neskar. |
|  7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2013. | Turpmākie trīs gadi (tūkst. latu) |
| 2014. | 2015. | 2016. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2013. gadu | Izmaiņas, salīdzinot ar 2013. gadu | Izmaiņas, salīdzinot ar 2013. gadu |
| **1. Budžeta ieņēmumi:** | **1 172,9** | **0,0** | **-136,7** | **0,0** | **0,0** |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 172,9 | 0,0 | -136,7 | 0,0 | 0,0 |
|  1.2. valsts speciālais budžets | 0,00 | 0,00 | 0,00 | 0,00 | 0,00 |
|  1.3. pašvaldību budžets | 0,00 | 0,00 | 0,00 | 0,00 | 0,00 |
| **2. Budžeta izdevumi:** | **1 336,4** | **0,0** | **-136,4** | **0,0** | **0,0** |
|  2.1. valsts pamatbudžets | 1 336,4 | 0,0 | -136,4 | 0,0 | 0,0 |
|  2.2. valsts speciālais budžets | 0,00 | 0,00 | 0,00 | 0,00 | 0,00 |
|  2.3. pašvaldību budžets | 0,00 | 0,00 | 0,00 | 0,00 | 0,00 |
| **3. Finansiālā ietekme:** | **-163,5** | **0,0** | **-0,3** | **0,0** | **0,0** |
|  3.1. valsts pamatbudžets | -163,5 | 0,0 | -0,3 | 0,0 | 0,0 |
|  3.2. speciālais budžets | 0,00 | 0,00 | 0,00 | 0,00 | 0,00 |
|  3.3. pašvaldību budžets | 0,00 | 0,00 | 0,00 | 0,00 | 0,00 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0,00 | 0,00 | 0,00 | 0,00 |
| 0,00 | 0,00 | 0,00 | 0,00 |
| 0,00 | 0,00 | 0,00 | 0,00 |
|  5. Precizēta finansiālā ietekme: | X | 0,00 | 0,00 | 0,00 | 0,00 |
|  5.1. valsts pamatbudžets | 0,00 | 0,00 | 0,00 | 0,00 |
|  5.2. speciālais budžets | 0,00 | 0,00 | 0,00 | 0,00 |
|  5.3. pašvaldību budžets | 0,00 | 0,00 | 0,00 | 0,00 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Budžeta ieņēmumi ir ESF daļa un budžeta izdevumi ir kopējie nepieciešamie līdzekļi attiecīgajā gadā. Atbilstoši likumam „Par valsts budžetu 2013.gadam”, lai nodrošinātu darbības programmas “Cilvēkresursi un nodarbinātība” papildinājuma 1.3.prioritātes “Nodarbinātības veicināšana un veselība darbā” 1.3.2.pasākuma “Veselība darbā” 1.3.2.3.aktivitātes paredzēto pasākumu īstenošanu Veselības ministrijas budžeta programmas 63.00.00 ”Eiropas Sociālā fonda (ESF) projektu un pasākumu īstenošana” apakšprogrammas 63.06.00 „Eiropas Sociālā fonda (ESF) projektu īstenošana (2007-2013)” (turpmāk – 63.06.00 apakšprogramma) ietvaros plānoti 1 336 384 lati, t.sk. ESF finansējums 1 172 848 lati un valsts budžeta finansējums 163 536 lati.Atbilstoši MK noteikumiem Nr.353 1.3.2.3.aktivitātes kopējais finansējums ir 10 098 255 lati, tai skaitā Eiropas Sociālā fonda līdzfinansējums – 8 720 345 lati un nacionālais publiskais finansējums – 1 377 909 lati.Papildus projekta ietvaros ir neattiecināmas izmaksas 102 598 latu apmērā, kas tiek finansētas no valsts budžeta. Savukārt, ņemot vērā 1.3.2.3.aktivitātei piešķirtas virssaistības 1 200 000 latu apmērā (tai skaitā ESF finansējums 1 036 200 lati un valsts budžeta finansējums 163 800 lati), tad 1.3.2.3.aktivitātei pieejamais finansējums ir 11 400 853 lati, tai skaitā ESF finansējums 9 756 545 lati, attiecināmais valsts budžeta līdzfinansējums 1 541 709 lati un valsts budžeta neattiecināmas izmaksas 102 598 lati.1.3.2.3.aktivitātes ieviešana uzsākta 2008.gadā un tās ietvaros projekta īstenošanai finansējuma piesaiste valsts budžeta ietvaros plānotā šādos apmēros:* Projekta īstenošanai 2008.gadā tika piesaistīts ESF 199 315 latu apmērā un valsts budžeta finansējums 57 634 lati, kopā 256 949 latu apmērā;
* Projekta īstenošanai 2009.gadā tika piesaistīts ESF 1 744 289 latu apmērā un valsts budžeta finansējums 370 470 lati, kopā 2 114 759 latu apmērā;
* Projekta īstenošanai 2010.gadā tika piesaistīts ESF 2 302 182 latu apmērā un valsts budžeta finansējums 423 579 lati, kopā 2 725 761 latu apmērā;
* Projekta īstenošanai 2011.gadā tika piesaistīts ESF līdzfinansējumu 1 662 766 latu apmērā un valsts budžeta finansējums 237 233 latu apmērā, kopā 1 899 999 latu apmērā. Savukārt, 2012.gadā valsts budžetā tika atmaksāti 33 001 lats par Rīgas Stradiņa universitātes pārmaksāto pievienotās vērtības nodokli. Līdz ar to projekta īstenošanai 2011.gadā tika piesaistīts ESF līdzfinansējumu 1 633 886 latu apmērā un valsts budžeta finansējums 233 113 latu apmērā, kopā 1 866 999 latu apmērā;
* Projekta īstenošanai 2012.gadā tika piesaistīts ESF līdzfinansējumu 1 667 824 latu apmērā un valsts budžeta finansējums 232 176 latu apmērā, kopā 1 900 000 latu apmērā;
* Projekta īstenošanai 2013.gadā piesaistīts ESF līdzfinansējumu 1 172 849 latu apmērā un valsts budžeta finansējums 163 535 latu apmērā, kopā 1 336 384 latu apmērā;
* Projekta īstenošanai 2014.gadā tiks piesaistīts virssaistību finansējums 1 200 000 latu apmērā, tajā skaitā ESF finansējums 1 036 200 lati un valsts budžeta finansējums 163 800 lati.
 |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Atbilstoši 2012.gada 8.maija Ministru kabineta protokola Nr.25 26.§ 4.punktam, virssaistības tiks nodrošinātas no bāzes izdevumiem 2013.-2015.gadam, tai skaitā 74.resora „Gadskārtējā valsts budžeta izpildes procesā pārdalāmais finansējums” programmā 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, plānotā valsts budžeta finansējuma.Ņemot vērā augstāk minēto, projekta īstenošanai 2014.gadā plānots pieprasīt kā pārdali 1 200 000 latus (tai skaitā ESF finansējums 1 036 200 lati un valsts budžeta finansējums 163 800 lati) no 74.resora „Gadskārtējā valsts budžeta izpildes procesā pārdalāmais finansējums” programmā 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

*Anotācijas IV, V, VI sadaļas - projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Veselības ministrija;Valsts aģentūra „Centrālā finanšu un līgumu aģentūra”. |
|  2. | Projekta izpildes ietekme uz pārvaldes funkcijām | Projekts neparedz funkciju paplašināšanu. |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz veidot jaunas valsts institūcijas. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
|  6. | Cita informācija | Nav. |

Veselības ministre I.Circene

12.12.2012 09:17

1846

A.Tomsone, 67 876 181

Agnese.Tomsone@vm.gov.lv